Document ID: /roh_data/filtered/fineweb-2-filterrobots_roh.jsonl.gz/50136

Sch’el turna d’ina tura strapatschusa tras la citad survegn el mintgamai in müesli dad avaina. Tut quai raquinta il Son Niclà da Cuira da ses cumpogn cun pel nair ed ureglia lunga. Ensemen cun il famegl sajan els in bun team.
Pitschen e grond hajan plaschairun sch’els cumparian en la citad. Ozendi vesian ins gea mo darar pli asens. Perquai saja mintgatant il Pablo il star. Sco lezza giada ch’els avevan fatg ina visita en in café a Cuira.
Pablo e ses dabasegns
L’emprim aveva l’asen fatg il botsch e betg vulì entrar en il local illuminà e fullanà. Ma tuttenina saja l’asen marschà ina lingia en il local a la teca, nua ch’el haja survegnì ina carotta. La glieud haja gì in plaschairun dal pitschen asen.
Tuttenina han il Son Niclà e ses famegl dentant stuì festinar. L’asen ha gì da far ses basegns. Els èn gist anc vegnids a temp en il liber, uschia che Pablo ha pudì laschar dar ses dagross sper ina planta.
Pablo avess navidas sch’ins schess ch’el saja tup. Asens èn animals fitg intelligents.
RR actualitad 07:00